b"\n_START_ARTICLE_\nS&P 500\n_START_PARAGRAPH_\nS&P\xc2\xa0500 on lista 500:sta markkina-arvoltaan suuresta yhdysvaltalaisesta yrityksest\xc3\xa4. Listalle p\xc3\xa4\xc3\xa4semiseen vaaditaan, ett\xc3\xa4 yrityksen osake noteerataan jossakin merkitt\xc3\xa4v\xc3\xa4ss\xc3\xa4 yhdysvaltalaisessa p\xc3\xb6rssiss\xc3\xa4 (esimerkiksi New Yorkin p\xc3\xb6rssiss\xc3\xa4 tai Nasdaqissa). K\xc3\xa4yt\xc3\xa4nn\xc3\xb6ss\xc3\xa4 S&P\xc2\xa0500 -lista vastaa melko tarkasti listaa maan suurimmista yrityksist\xc3\xa4. Listaa hallinnoi Standard & Poor's._NEWLINE_S&P\xc2\xa0500 -listan yrityksist\xc3\xa4 laskettava, markkina-arvoilla painotettu S&P\xc2\xa0500 -indeksi on, DJIA-indeksin ohella, toinen merkitt\xc3\xa4v\xc3\xa4 yhdysvaltalaisten suuryritysten osakkeita kuvaava indeksi."